Αθήνα, 13 Νοεμβρίου 2023

**Δελτίο Τύπου**

**Τη Δευτέρα 18 Δεκεμβρίου το digital economy forum 2023: Shaping Greece’s Digital Future,**

**το ετήσιο συνέδριο του ΣΕΠΕ για την ψηφιακή οικονομία**

Οι λύσεις, οι προτάσεις αλλά και η ψηφιακή στρατηγική, που εδράζονται στην πολύχρονη εμπειρία δράσης, την τεχνογνωσία αλλά και τα νέα παγκόσμια δεδομένα για την αξιοποίηση της ψηφιακής τεχνολογίας, ως κρίσιμου καταλύτη τόσο για τη δημιουργία μιας σύγχρονης ψηφιακής Ελλάδας όσο και για την ανάδειξη της χώρας ως διεθνούς κόμβου καινοτομίας στην ψηφιακή τεχνολογία, θα παρουσιασθούν **στο digital economy forum 2023:** **Shaping Greece’s Digital Future, που διοργανώνει** ο **Σύνδεσμος Επιχειρήσεων Πληροφορικής & Επικοινωνιών Ελλάδας (ΣΕΠΕ), τη Δευτέρα 18 Δεκεμβρίου 2023**.

Ο **ΣΕΠΕ** μέσω του Ετήσιου θεσμικού Συνεδρίου για την ψηφιακή οικονομία, και όχι μόνο, παραμένει πιστός στην αναγκαιότητα του διαλόγου με όλα τα εμπλεκόμενα μέρη, με δεδομένο ότι η ψηφιακή τεχνολογία εξελίσσεται με ταχύτατους ρυθμούς, ανοίγει νέους δρόμους, θέτει νέες προκλήσεις και αλλάζει καθημερινά με πολλαπλασιαστικούς ρυθμούς τα κοινωνικά και οικονομικά δεδομένα.

Ο **ΣΕΠΕ**, ως θεσμικός συνομιλητής και εταίρος της Πολιτείας καθώς και οι επιχειρήσεις του κλάδου Πληροφορικής και Τηλεπικοινωνιών της χώρας έχουν ως κεντρική στόχευση αλλά και βασικό άξονα της δράσης τους την τάχιστη υιοθέτηση της ψηφιακής τεχνολογίας για την ευημερία της ελληνικής κοινωνίας και την ανάπτυξη της εθνικής οικονομίας. Ένα Εθνικό πρόταγμα που επιβεβαιώνεται και από την παρουσία αλλά και την τοποθέτηση της Κυβέρνησης, της Αξιωματικής Αντιπολίτευσης αλλά και όλων των συμμετεχόντων στις τελευταίες διοργανώσεις του **digital economy forum**.

Το ετήσιο Συνέδριο του **ΣΕΠΕ** θα πραγματοποιηθεί με **φυσική παρουσία τη Δευτέρα 18 Δεκεμβρίου 2023.** Παράλληλα, θα υπάρχει η δυνατότητα παρακολούθησης του συνεδρίου **διαδικτυακά, μέσα από ψηφιακή πλατφόρμα HD Iive streaming.** Την **κεντρική ομιλία στο επίσημο δείπνο θα πραγματοποιήσει ο Υπουργός Εθνικής Οικονομίας και Οικονομικών, κύριος Κωστής Χατζηδάκης, ο οποίος θα εκπροσωπήσει τον Πρόεδρο της Κυβέρνησης, κύριο Κυριάκο Μητσοτάκη, ενώ την Έναρξη των Εργασιών του Συνεδρίου θα πραγματοποιήσει ο Αρχηγός της Αξιωματικής Αντιπολίτευσης, κύριος Στέφανος Κασσελάκης.**

Οι θεματικές ενότητες του ***digital economy forum 2023: Shaping Greece’s Digital Future*** είναι:

* ***ΑΙ - Προοπτικές και προκλήσεις για την Ελλάδα***
* ***Πράσινος μετασχηματισμός & sustainability - τα νέα δεδομένα που δημιουργούν για τις επιχειρήσεις***
* ***Υποδομές - FTTH, Data Centers αλλάζουν το τοπίο στην ελληνική αγορά***
* ***Η επόμενη μέρα των ψηφιακών έργων & οι μικρομεσαίες επιχειρήσεις***
* ***Ψηφιακές δεξιότητες & έλλειψη ανθρώπινου δυναμικού - αντιμετωπίζοντας την μεγάλη πρόκληση της εποχής μας***
* ***Κυβερνοασφάλεια - προστατεύοντας τα δεδομένα και τις υποδομές σας***

Στο **digital economy forum 2023:** **Shaping Greece’s Digital Future** θα λάβουν μέρος κορυφαία κυβερνητικά στελέχη, αξιωματούχοι των Ευρωπαϊκών Θεσμών, εκπρόσωποι κλαδικών φορέων και οργανισμών, ειδικοί της παγκόσμιας αγοράς ψηφιακής τεχνολογίας, αλλά και εκπρόσωποι των επιχειρήσεων του κλάδου ψηφιακής τεχνολογίας, καθώς και άλλων κλάδων της οικονομίας, αναπτύσσοντας ενδιαφέρουσες απόψεις, όχι μόνο για τις προκλήσεις που καλείται να αντιμετωπίσει ο κλάδος, αλλά και για τις ευκαιρίες που αναδύονται με τον ψηφιακό μετασχηματισμό της χώρας, τόσο για την κοινωνία όσο και για την οικονομία.

Περισσότερες πληροφορίες σχετικά με το **digital economy forum 2023: Shaping Greece’s Digital Future***,* μπορείτε να αναζητήσετε στο [deforum.sepe.gr](http://deforum.sepe.gr/).

**Χορηγοί digital economy forum 2023: Shaping Greece’s Digital Future**

Platinum: ATCOM, Byte, Deloitte, FORTINET

Gold: 01 SOLUTIONS Hellas, Active, CISCO, COSMOTE, DBC diadikasia, DELL Technologies, EPSILONNET, HUAWEI, IBM, INTRACOM TELECOM, ΚΩΤΣΟΒΟΛΟΣ, netcompany-intrasoft, NOVA, ΠΛΑΙΣΙΟ, Profile Software, SAMSUNG, SOFTONE, SPACE Hellas, UNI SYSTEMS και INFO QUEST TECHNOLOGIES του Ομίλου Quest

Silver: Adaptit, Digital Realty, SPARKLE

Bronze: Όμιλος Χρηματιστηρίου Αθηνών, iKnowHow, ORACLE, OTS, SAP, vodafone

Media sponsors: MEGA, ΤΟ ΒΗΜΑ, TA NEA, in.gr, ot.gr, ΑΘΗΝΑΪΚΟ ΠΡΑΚΤΟΡΕΙΟ ΕΙΔΗΣΕΩΝ-ΜΑΚΕΔΟΝΙΚΟ ΠΡΑΚΤΟΡΕΙΟ ΕΙΔΗΣΕΩΝ, interestingpeople.gr, one channel, techpress.gr

###

Ο Σύνδεσμος Επιχειρήσεων Πληροφορικής & Επικοινωνιών Ελλάδας ιδρύθηκε το Φεβρουάριο του 1995. Ο ΣΕΠΕ, ως θεσμικός συνομιλητής και εταίρος της πολιτείας, παρέχει έγκυρη και υπεύθυνη γνωμοδότηση για τη βέλτιστη αξιοποίηση της χρήσης των Τεχνολογιών Πληροφορικής και Επικοινωνιών, με στόχο την ανάπτυξη της ελληνικής κοινωνίας και οικονομίας.

Τα μέλη του ΣΕΠΕ είναι επιχειρήσεις του κλάδου Ψηφιακής Τεχνολογίας απ’ όλη την Ελλάδα, οι οποίες παρέχουν εργασία σε περισσότερους από 100.000 εργαζομένους και εκπροσωπούν περίπου το 95% του συνολικού κύκλου εργασιών της εγχώριας αγοράς, ποσοστό το οποίο αντιστοιχεί στο 8% του ΑΕΠ.

Ο ΣΕΠΕ είναι μέλος του Ευρωπαϊκού Συνδέσμου Ψηφιακής Τεχνολογίας (DIGITALEUROPE) και του Παγκοσμίου Συνδέσμου Τεχνολογίας και Υπηρεσιών Καινοτομίας (WITSA).